Legal Document

Category: 306

Text:
24. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 3682/379 της 12/29 Δεκ. 1980 (ΦΕΚ Β΄1310) Περί καθιερώσεως βιβλίων καταχωρήσεως εντύπων κοινοτικής διαμετακομίσεως. Έχοντας υπόψη: 1.Τις διατάξεις της παρ. 2 του άρθρ. 133 του Νόμ. 1165/1918, περί Τελωνειακού Κώδικος. 2.Τις διατάξεις του άρθρ. 8 του από 2.7.1932 Δ/τος «περί συμπτύξεως της υπηρεσίας των γραφείων Τελωνειακού ελέγχου κ.λ.π.». 3.Τις διατάξεις του άρθρ. 11 του Ν.Δ. 36/68 «περί θεσπίσεως δασμολογικών τινών απαλλαγών και διευκολύνσεων και ρυθμίσεως ενίων τελωνειακών θεμάτων» και 4.Τις σχετικές διατάξεις των Κανονισμών (Ε.Ο.Κ.) αριθ. 222 και 237/77 «περί της κοινοτικής διαμετακομίσεως» όπως αυτοί συμπληρώθηκαν και τροποποιήθηκαν μεταγενέστερα. 5.Την αριθ. Δ. 2652/66/20.5.80 κοινή απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: Άρθρ.1.-1.Καθιερώνουμε βιβλίο για την καταχώρηση των κατατιθεμένων δηλώσεων ενάρξεως κοινοτικής διαμετακομίσεως Τ1, Τ2 και Τ2 GR. 2.Το κατά τ’ ανωτέρω βιβλίο διαλαμβάνει ιδία: α)Τον αύξοντα αριθμόν καταχωρήσεως της δηλώσεως κοινοτικής διαμετακομίσεως. β)Την ημερομηνία καταχωρήσεως της δηλώσεως αυτής. γ)Τον αύξοντα αριθμό του οικείου δηλωτικού ή της αποταμιευτικής μερίδας. δ)Την διάκριση της δηλώσεως κοινοτικής διαμετακομίσεως (π.χ. Τ1 ή Τ2 GR). ε)Τον αριθμό των συνημμένων πινάκων Τ1 δις, Τ2 δις, Τ2GR δις φορτώσεως. στ)Το ονοματεπώνυμο του εξαγωγέα. ζ)Το ονοματεπώνυμο του παραλήπτη. η)Το ονοματεπώνυμο του κυρίως υποχρέου. θ)Το ονοματεπώνυμο του τυχόν εκπροσωπούντος τον κυρίως υπόχρεο κατά την κατάθεση της δηλώσεως. ι)Την χώρα προορισμού των εμπορευμάτων. ια)Το τελωνείο προορισμού των εμπορευμάτων. ιβ)Την ταυτότητα του μεταφορικού μέσου αποστολής. ιγ)Το είδος και τον αριθμό των θεμάτων, δοχείων κ.λπ. ιδ)Το είδος των εμπορευμάτων. ιε)Την ποσότητα των εμπορευμάτων ανά μονάδα μετρήσεως. 3.Η καταχώρηση στο ανωτέρω βιβλίο των κατατιθεμένων δηλώσεων κοινοτικής διαμετακομίσεως ενεργείται κατ’ αύξοντα αριθμό αριθμήσεώς τους, ανά μία σε κάθε σειρά και ανά είκοσι σε κάθε φύλλο. Άρθρ.2.-1.Καθιερώνουμε, επίσης, βιβλίο για την καταχώρηση των εκδιδομένων αντιτύπων ελέγχου Τ αριθ. 5. 2.Το κατά τ’ ανωτέρω βιβλίο διαλαμβάνει ιδία: α)Τον αύξοντα αριθμό καταχωρήσεως του αντιτύπου ελέγχου Τ αριθ. 5. β)Την ημερομηνία καταχωρήσεως του αντιτύπου τούτου. γ)Τον αριθμό σειράς του αντιτύπου ελέγχου Τ αριθ. 5. δ)Τον αριθμό των συνημμένων πινάκων Τ αριθ. 5 δις καθώς και τους αριθμούς σειράς αυτών. ε)Το ονοματεπώνυμο του ενδιαφερομένου. στ)Το ονοματεπώνυμο του παραλήπτη. ζ)Το είδος και τον αριθμό του χρησιμοποιουμένου τελών/κού παραστατικού. η)Την Χώρα προορισμού των εμπορευμάτων. θ)Το είδος και τον αριθμό των δεμάτων, δοχείων κ.λπ. ι)Το είδος των εμπορευμάτων. ια)Την ποσότητα των εμπορευμάτων ανά μονάδα μετρήσεως. ιβ)Την δασμολογική κλάση του Κοινού Εξωτερικού Δασμολογίου (Κ.Ε.Δ.) και ιγ)Τον προβλεπόμενο ή καθορισθέντα προορισμό ή χρήση των εμπορευμάτων. 3.Η καταχώρηση στο ανωτέρω βιβλίο των εκδιδομένων αντιτύπων ελέγχου Τ αριθ. 5 ενεργείται ως ειδικότερα διαλαμβάνει στην παρ. 3 του προηγουμένου άρθρου. Άρθρ.3.-1.Οι πράξεις εγγυήσεως (μεμονωμένης, γενικής και κατ’ αποκοπήν) που παρέχονται για την κάλυψη της μεταφοράς των εμπορευμάτων υπό το καθεστώς της κοινοτικής διαμετακομίσεως, καταχωρίζονται σε ιδιαίτερα βάσει της παρούσης καθιερούμενα, βιβλία, ανά είδος εγγυήσεως. 2.Τα κατά τ’ ανωτέρω βιβλία διαλαμβάνουν ιδία: α)Τον αύξοντα αριθμό καταχωρήσεως της πράξεως εγγυήσεως. β)Την ημερομηνία καταχωρήσεως. γ)Το ονοματεπώνυμο του εγγυητού. δ)Το ονοματεπώνυμο του κυρίως υποχρέου. ε)Το ύψος της εγγυήσεως. στ)Τον αριθμό καταχωρήσεως και σειράς του πιστοποιητικού εγγυήσεως, προκειμένου περί γενικής εγγυήσεως. 3.Καθιερώνεται επίσης βιβλίο καταχωρήσεως των εκδιδομένων πιστοποιητικών εγγυήσεως, προκειμένου περί γενικής εγγυήσεως. 4.Το βιβλίο καταχωρήσεως πιστοποιητικών εγγυήσεως διαλαμβάνει ιδία: α)Τον αύξοντα αριθμό καταχωρήσεως του πιστοποιητικού εγγυήσεως. β)Τον αριθμό σειράς του πιστοποιητικού εγγυήσεως. γ)Τον αριθμό καταχωρήσεως της πράξεως εγγυήσεως. Ο αριθμός αυτός θα αναγράφεται στο χώρο 2 «Αριθμός»του πιστοποιητικού εγγυήσεως, το οποίο αυτή αφορά, προηγείται δε του αριθμού σειράς του πιστοποιητικού, τιθεμένης καθέτου γραμμής μεταξύ των δύο αυτών αριθμών. (Μετά τη σελ. 364,20(β) Σελ. 364,21 Τεύχος Ζ21-Σελ. 87 Διαμετακόμιση 30.Δ.α.24 δ)Την ημερομηνία καταχωρήσεως του πιστοποιητικού εγγυήσεως. ε)Την ημερομηνία ισχύος του πιστοποιητικού αυτού. στ)Το ύψος της εγγυήσεως. ζ)Το ονοματεπώνυμο του εγγυητού. η)Το ονοματεπώνυμο του κυρίως υποχρέου. 5.Η καταχώρηση στα ανωτέρω βιβλία των πράξεων εγγυήσεως και πιστοποιητικών εγγυήσεως, ενεργείται κατ’ αύξοντα αριθμό αριθμήσεώς τους ανά μία ή ένα σε κάθε σειρά και ανά είκοσι σε κάθε σελίδα, εφόσον επαρκεί ή διαφορετικά σε κάθε φύλλο. Άρθρ.4.-1.(Προστίθενται περιπτώσεις στο τέλος της παρ. 1 άρθρ. 3 της Λ.175/1933, ΦΕΚ Β΄25, Τόμ. 30, σελ. 73). 2.Τα βιβλία καταχωρήσεως των δηλώσεων κοινοτικής διαμετακομίσεως και των αντιτύπων ελέγχου Τ αριθ. 5, εμπίπτουν, ως προς την υποβολήν τους στην Δ/νση Ελέγχου Τελων/κων Αρχών, στην περίπτ. 24 του άρθρ. 4 της ανωτέρω αποφάσεώς μας. 3.Τα βιβλία καταχωρίσεως πράξεων εγγυήσεως και πιστοποιητικών εγγυήσεως κοινοτικής διαμετακομίσεως, δεν υποβάλλονται στη Δ/νση Ελέγχου Τελων/κών Αρχών. Επίσης δεν υποβάλλονται οι πράξεις εγγυήσεως κατά τα πιστοποιητικά εγγυήσεως κοινοτικής διαμετακομίσεως. Άρθρ.6.-1.Οι δηλώσεις κοινοτικής διαμετακομίσεως, τα βιβλία καταχωρίσεως αυτών, τα αντίτυπα ελέγχου Τ αριθ. 5 και τα βιβλία καταχωρίσεως αυτών, που υποβάλλονται στη Δ/νση Ελέγχου Τελων/κών Αρχών, εγκρίνουμε όπως εκποιούνται, καταστρεφόμενα δια πολτοποιήσεως, μετά τετραετία από του τέλους του οικονομικού έτους υποβολής τους. 2.Οι πράξεις εγγυήσεως και τα πιστοποιητικά εγγυήσεως κοινοτικής διαμετακομίσεως, καθώς επίσης και τα βιβλία καταχωρήσεως αυτών, που παραμένουν στα αρμόδια Τελωνεία, εγκρίνουμε επίσης όπως καταστρέφονται μετά διετία από του τέλους του οικονομικού έτους λήξεως της ισχύος αυτών. Η απόφαση αυτή η ισχύς της οποίας αρχίζει από 1 Ιαν. 1981, να δημοσιευθεί στην Εφημερίδα της Κυβερνήσεως. Σελ. 364,22 Τεύχος Ζ21-Σελ. 88 30.Δ.α.24 Διαμετακόμιση